شەفەق نیوز/ لەلای کەمەو ١٤ هەزار پۆلیس عراقی لە مەوقەی
ئەنجامدان ئەرک لە وەخت رمانن رژیم سەدام حسێن لە ئادار ٢٠٠٣ تا ئیسە لە پەلامارەیلیگ
لەلایەن ریخریاگ داعش بوینەسە قوربانی، وەگورەی راپۆرتیگ ک ماڵپەڕ  "The Conversation"
ئوسترالی بڵاوی کرد.
لە رووژ ٢٢ نیسان لە ساڵ ٢٠٢١ دەوریەیگ پۆلیس لەمەوقەی تەقینەوەی
بومبیگ دانریاگ لەبان سوپا لە ناوچەی وەقف لە بەعقوبە، ک بویە هووکار کوشتن سەربازیگ
و زەخمداری سێیان تر، پیاوەیل پۆلیس کەفتنە وەر تەقەکردن و بومبیگ دانریاگ تر، بویە
هووکار کوشتن شەش پۆلیس، ئەفسەریگ لەناویان بوی، و دووان تر زەخمدار بوین یەکیگیان
نەقیب بوی.
راپۆرتەگە باس کەێد ک کەسەیلیگ لە پۆلیس لە تەقەکردن و پەلامارەیل
وە ماشین تەقینەو کریاگ و خوەیکوشەیل و وەسێدارەدان لەلایەن تیرۆرستەیل بوینە قوربانی.
و نشان دەێد ک ئەندامەیل پۆلیس لە خاڵە وەشکینەکان  و لە دەوریەیل جادەیل، کەفتنە وەر پەلامارەیل، و
هەنای بومبەیل پویچەڵ کەن و هەنای چنە ناو ماڵەیلیگ تەقینەو کریاگ و هەمیش کەفنە تەقەکردن
راستەخۆ وەرانەوەر تیرۆرستەیل.
پۆلیس هەمیش کەفێدە وەر پەلامار لایەنەیلیگ دوژمنی ئەرای
دیرن، چ لە شیعە بوون یالە سوننە یا بەعسی یا سەلەفی جیهادی یا میلیشیای شیعە، ک هیمان
عراق شوینیگ فرە مەترسیدارە، وەگورەی راپۆرتەگە.
راپۆرتەگە دووپات کرد ک ریخریاگ داعش وەرپرسە لە کوشتن بڕیگ
لە ئەفسەرەیل پۆلیس عراق زیاتر لە هەر لایەنیگ تر.
